**Matera Italija**

Italija je jedna od zemalja koja svojom ljepotom, prirodom, gastronomijom i poviješću privlači turiste sa svih strana svijeta. Stoga ako tragate za zanimljivim izletom, nema bolje opcije od Italije. Iako su gradovi poput Venecije, Verone i Rima najčešći izbor, ovoga smo puta izdvojili jedan gradić koji svojom poviješću i izgledom privlači ne samo turiste, već i filmske redatelje. Riječ je o Materi koja je uistinu pravi dragulj kada su putovanja u pitanju. Smještena u regiji Basilicata savršeni je spoj slikovitog pejzaža, arhitekture i povijesti.

Možda najzanimljiviji podatak za filmofile jest da se Matera pojavljuje u filmu o Bondu, no grad je već mnogo puta poslužio kao filmska kulisa. Stoga su je neki redatelji prozvali 'Mali Jeruzalem'. Uz Bonda, ne možemo ne spomenuti da je ovdje i Mel Gibson snimio neke scene svog filma „Pasija“.

Izgrađena na stijenama, Matera je jedna od najsiromašnijih regija u Italiji. Ljudi su ne tako davno (do 50-ih) ovdje živjeli u pećinama (Sassi), zbog čega je ona predstavljala 'sramotu' Italije. Zajedno s crkvama koje su uklesane u stijene, ovaj je grad primjer prilagodbe života u krajoliku, stoga je uvršten na UNESCO-vu listu svjetske baštine 1993. Ipak, zbog neljudskih uvjeta života, siromaštva i bolesti, stanovnici su morali iselili iz stare jezgre. Međutim, 80-ih godina središte se počelo restaurirati te se polako prilagodilo za turiste. Špilje su pretvorene u luksuzne hotele i restorane. A da se grad s vremenom uistinu razvio, potvrđuje i činjenica da je Matera 2019. bila europska prijestolnica kulture.

Odlučite li se za posjet ovom gradu, osjećat ćete se kao da ste u film. Ako možete, odsjednite u samom centru u nekom od hotela koji su izgrađeni u nekadašnjim špiljama. Jedan od njih je **L'Hotel in Pietra**, koji se odmah nalazi iza katedrale. Možda najpoznatiji hotel jest **Sextantio - Grotte Della Civita** sa sobama i apartmanima za noćenje te starom crkvom koja danas služi kao zajednička prostorija.

Svakako, ne zaboravite kušati tradicionalne domaće delicije po kojima je Italija poznata.